b'\n_START_ARTICLE_\nTamsus bur\xc5\xbeuazijos portretas\n_START_SECTION_\nTurinys\n_START_PARAGRAPH_\n\xc4\xae Venecij\xc4\x85 mokytis atvyk\xc4\x99s Matijas susipa\xc5\xbe\xc4\xafsta su Renatu Richteriu ir jo motina Karla. Anks\xc4\x8diau Richteriai buvo pasiturintys, ta\xc4\x8diau dabar ne visada i\xc5\xa1gali laiku sumok\xc4\x97ti nuom\xc4\x85, nors ir stengiasi elgtis aristokrati\xc5\xa1kai. Karla dirba muzikos mokytoja ir Matijui itin keistas familiarus motinos ir s\xc5\xabnaus elgesys bei j\xc5\xb3 visi\xc5\xa1kas vienas kito nesivar\xc5\xbeymas. Karla atvirai ima rodyti s\xc5\xabnaus draugui savo jausmus, o Renatas to tarsi nepastebi. Netrukus Matijas ir Karla tampa meilu\xc5\xbeiais, bet po kurio laiko Renatas ima pavyduliauti santykiai kuriam laikui nutr\xc5\xabksta._NEWLINE_Po kurio laiko Matijas u\xc5\xbesuka pas Richterius \xc4\xaf sve\xc4\x8dius, kur susipa\xc5\xbe\xc4\xafsta su seserimi ir broliu Elena ir Paolo Mazariniais, priklausan\xc4\x8diais visame mieste gerbiamai ir turtingai giminei, bendraujan\xc4\x8diai su pa\xc4\x8diais auk\xc5\xa1\xc4\x8diausiais \xc5\xa1alies vadovais. Karla slapta tikisi, kad Elena, kuri\xc4\x85 ji moko skambinti pianinu, i\xc5\xa1tek\xc4\x97s u\xc5\xbe Renato, ta\xc4\x8diau mergina \xc4\xafsimyli Matij\xc4\x85._NEWLINE_Karla visaip m\xc4\x97gina pervilioti Matij\xc4\x85 atgal pas save, paveikti Elen\xc4\x85 per jos brol\xc4\xaf, ta\xc4\x8diau viskas veltui \xe2\x80\x93 Mazariniai priima Matij\xc4\x85 \xc4\xaf savo \xc5\xa1eim\xc4\x85 ir neprie\xc5\xa1tarauja b\xc5\xabsimoms jo tuoktuv\xc4\x97ms su Elena. Galiausiai Karla para\xc5\xa1o anonimin\xc4\xaf lai\xc5\xa1k\xc4\x85 Mazariniams, ta\xc4\x8diau Matijas sugeba juos \xc4\xaftikinti, kad jis tiesiog \xc5\xa1mei\xc5\xbeiamas, o lai\xc5\xa1ko autor\xc4\x97 yra Karla. Mazariniai j\xc4\x85 atleid\xc5\xbeia i\xc5\xa1 darbo._NEWLINE_Tuomet Karla griebiasi paskutinio \xc5\xa1anso ir pakvie\xc4\x8dia \xc4\xaf savo namus pokalbio Elen\xc4\x85. \xc4\x8cia ji mergin\xc4\x85 sugundo, o v\xc4\x97liau parei\xc5\xa1kia, kad jei ji nenutrauks santyki\xc5\xb3 su Matijumi, paskleis apie judvi gandus. \xc4\xaepykusi Elena trenkia Karlai \xc4\xaf galv\xc4\x85 sunkia statul\xc4\x97le ir j\xc4\x85 nu\xc5\xbeudo._NEWLINE_Kit\xc4\x85 dien\xc4\x85 Mazarinius aplanko j\xc5\xb3 pa\xc5\xbe\xc4\xafstamas policijos inspektorius, tiriantis Karlos nu\xc5\xbeudym\xc4\x85. Matijas prisipa\xc5\xbe\xc4\xafsta buv\xc4\x99s jos meilu\xc5\xbeiu, ta\xc4\x8diau \xc5\xbemog\xc5\xbeudystei neturi alibi, nes tuo metu buvo vienas savo namuose. Policininkai ketina j\xc4\xaf suimti, bet Elena parei\xc5\xa1kia, kad tuo metu jie buvo kartu ir gali tai patvirtinti priesaika. Inspektoriui tokio paai\xc5\xa1kinimo pakanka, Mazarinis dar pa\xc5\xbeada pad\xc4\x97ti jo s\xc5\xabnui surasti darb\xc4\x85 ir policija palieka namus._NEWLINE_Filmas baigiasi Karlos laidotuv\xc4\x97mis ir Matijo bei Elenos vestuv\xc4\x97mis.'